רחובות הפנסים השבורים (סדרת טלוויזיה)

"רחובות הפנסים השבורים" (ברוסית: У́лицы разби́тых фонаре́й; לעיתים נקראת בשם "שוטרים", Менты) הוא סדרת דרמה המשכית משטרתית רוסית אשר שודרה לראשונה בטלוויזיה בשנת 1998 ומשודרת כבר במשך 17 עונות.

הסדרה עוקבת אחרי חיי היום יום של שוטרים במשטרת סנקט פטרבורג. כל פרק מגולל חקירה בלשית אחרת. זוהי סדרת הטלוויזיה הארוכה ביותר בהיסטוריה של הטלוויזיה הרוסית (בזמן אוויר ולא בכמות הפרקים). הסדרה שודרה במשך 17 עונות ועונתה ה-18 עלתה במאי 2019.

פרק הבכורה שודר ב-4 בינואר 1998 בערוץ TNT ולאחר מכן הסדרה שודרה בשידורים חוזרים בערוצים ORT, NTV, TV-6, CTC, "רוסיה", REN TV, "רוסיה-2", הערוץ החמישי וערוץ "צ'ה".

תקציר עלילת הסדרה 
באחת מתחנות המשטרה בעיר סנקט פטרבורג המנוהלת על ידי המפקד פטרנקו, המכונה "זבוב", פועלת המחלק לחקירות רצח ובה החוקרים קאזאנצב, שזכה לכינוי "קזאנובה", הקפטן לארין, הסגן בכיר אנדריי ירשוב והסגן  וולקוב; את המחלק מנהל מייג'ור סולובץ. עלילת העונה הראשונה מתרחשת בין אוקטובר 1995 לאוגוסט-ספטמבר 1998 ולאחר מכן מתרחשת הסדרה מדי שנה במקביל להליך הצילומים של הסדרה והיא מגוללת את קורות המחלק ומעורבות המשטרה במלחמה בפשע המאורגן בעיר ומלחמתה בפשיעה.

שחקנים 
יורי קוזנצוב
אלכסנדר פולובצב
מיכאיל טרוחין
אלכסנדר ליקוב
אלכסיי נילוב
סרגיי סלין
אנסטסיה מלניקובה
לאוניד קוראבליוב
יבגני דיאטלוב
אוסקר קוצ'רה
בוריס צ'רדינצב
יאן צפניק

פרסים 
 פרס TEFI בקטגוריית "הפרויקט הטלוויזיוני טוב ביותר של השנה" (מאי 1999),
 פרס "TEFI" בקטגוריה "סדרת הטלוויזיה העלילתית הטובה ביותר" (מאי 1999).

קישורים חיצוניים 

סדרות משטרה ופשע
סדרות דרמה רוסיות
סדרות טלוויזיה רוסיות שעלו לשידור בשנות ה-1990
NTV: תוכניות וסדרות
VGTRK: תוכניות וסדרות
ערוץ THT: תוכניות וסדרות 
תוכניות טלוויזיה שמתרחשות בסנקט פטרבורג
ערוץ 5 הרוסי: תוכניות וסדרות